
Republika  Hrvatska
Trgovački sud u Zadru
Dr. Franje Tuđmana 35
23000 Zadar
					

R E P U B L I KA  H R V A T S K A 

R J E Š E N J E

Trgovački sud u Zadru, OIB: 39670464653 po sucu tog suda Ardeni Bajlo, kao stečajnom sucu, postupajući po prijedlogu za otvaranje stečajnog postupka nad dužnikom VINOPLOD-VINARIJA, d.d., Šibenik, Velimira Škorpika 2, OIB: 47074146147, koji je podnijela Financijska agencija, RC Split, dana 9. svibnja 2018., 

r i j e š i o    j e

I. Odbacuje se prijedlog Financijske agencije, RC Split, za otvaranje stečajnog postupka nad dužnikom VINOPLOD-VINARIJA, d.d., Šibenik, Velimira Škorpika 2, OIB: 47074146147, kao nedopušten. 

II. Nalaže se FINA-i da zaplijenjena sredstva u iznosu od 5.000,00 kuna na ime predujma za namirenje troškova stečajnog postupka nad dužnikom VINOPLOD-VINARIJA, d.d., Šibenik, Velimira Škorpika 2, OIB: 47074146147 stavi na raspolaganje VINOPLOD-VINARIJA, d.d., Šibenik, Velimira Škorpika 2, OIB: 47074146147.

O b r a z l o ž e n j e

	Dana 4. svibnja 2018. Financijska agencija, RC Split, podnijela je prijedlog za otvaranje stečajnog postupka nad dužnikom VINOPLOD-VINARIJA, d.d., Šibenik.
Zahtjev podnositeljice nije dopušten.   
	Uvidom u predmet ovog suda br. 3 St-118/18 utvrđeno je da je u tijeku predstečajni postupak pokrenut na prijedlog ovlaštene osobe – zastupnika po zakonu VINOPLOD-VINARIJE, d.d., Šibenik od 27. prosinca 2017. 
Odredbom čl. 11. st. 1. Stečajnog zakona (Narodne novine broj 71/15 i 104/17, dalje: SZ) propisano je da se predstečajni postupak pokreće na prijedlog ovlaštene osobe. Nadalje, odredbom čl. 15. st. 2. SZ-a propisano je da pokretanje stečajnog postupka nije dopušteno ako je pokrenut predstečajni postupak koji još nije završen.
Obzirom da je dakle prethodno pokrenut predstečajni postupak koji još nije dovršen, to sud utvrđuje da pokretanje ovog stečajnog postupka nad istim dužnikom nije dopušteno u smislu odredbe čl. 15. st. 2. te je prijedlog valjalo odbaciti kao nedopušten.
Nalog iz točke II. temelji se na odredbi čl. 112. st. 7. Stečajnog zakona.
           Stoga je odlučeno kao u izreci. 

U Zadru, 9. svibnja 2018.             

Sutkinja       
Ardena Bajlo



Pouka o pravnom lijeku: 
Protiv ovog rješenja pravo na žalbu ima podnositelj prijedloga. Rok za žalbu iznosi 8 dana računajući od dana dostave, a ista se podnosi ovom sudu u dva primjerka. 


Dostaviti: 
1. podnositelju prijedloga – e-mailom
1. e-oglasna ploča
1. u spis.








